pythainlp/thai_wikipedia_clean_20230101 huggingface dataset:
เมื่อ Full Dive RPG ขั้นสุดยอดกลายเป็นเกมห่วยกว่าชีวิตจริง
ศุภกรณ์ กิจสุวรรณ
ศุภกรณ์ กิจสุวรรณ ชื่อเล่น ต๊อก (เกิด 28 ธันวาคม พ.ศ. 2515) เป็นนักแสดงภาพยนตร์และนักแสดงละครโทรทัศน์ชาวไทย เขาเป็นที่รู้จักจากการรับบท “แผน“ ในภาพยนตร์เรื่อง มนต์รักทรานซิสเตอร์ และ “ขุนกระบี่“ ในภาพยนตร์เรื่อง ขุนกระบี่ ผีระบาด เขารับบทสมทบเด่นในภาพยนตร์เรื่อง ฟ้าทะลายโจร ในบท “เสือมเหศวร“ และภาพยนตร์เรื่อง 2499 อันธพาลครองเมือง ในบท “ปุ๊ ระเบิดขวด“
ซึ่งก่อนที่ ต๊อก ศุภกรณ์ จะก้าวเข้าสู่วงการแสดงอย่างเต็มตัว เขาเคยเป็นแดนเซอร์ให้กับนักร้องชื่อดังอย่าง เจ เจตริน วรรธนะสิน ในอัลบั้ม 108–1009 เมื่อปี พ.ศ. 2536 และอัลบั้ม ร.ฟ.ร. (รถไฟรัก) เมื่อปี พ.ศ. 2538
เขาจบการศึกษา​จาก​โรงเรีย​นอำนวย​ศิลป์ และ ปริญญาตรีจากมหาวิทยาลัย​ธุรกิจ​บัณฑิต​ ​​​ ​
วัดลานแหลม
วัดลานแหลม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดละมุด อำเภอนครชัยศรี จังหวัดนครปฐม โดยมีพระอธิการทองสุข ผาสุโก เป็นเจ้าอาวาส
วัดลานแหลมตั้งเมื่อวันที่ 23 มิถุนายน พ.ศ. 2537 วัดได้รับพระราชทานวิสุงคามสีมาเมื่อวันที่ 29 กันยายน พ.ศ. 2541
ภายในวัดประกอบด้วยอุโบสถศิลปะรัตนโกสินทร์ หลังคามุงกระเบื้องดินเผาสีแดง ประตูพระอุโบสถเป็นไม้แกะสลักทาสีประดับกระจกลงรักสีทอง หอระฆัง และวิหารที่มีความสวยงาม วัดลานแหลมมีพระเก่าแก่สมัยทวารวดี อายุมากกว่า 2,000 ปี สร้างด้วยเนื้อศิลาแลง นามว่า "หลวงพ่อพระพุทธมงคลมหาชนอภิปูชญานี" (หลวงพ่อใหญ่) ขุดพบจากบริเวณที่ดินของนายพริ้งและนางต่วน ศรนุวัตร เมื่อปี พ.ศ. 2522 ซึ่งเดิมชาวบ้านในอดีตเรียกบริเวณที่ขุดพบพระพุทธรูปนี้ว่า "เนินโคกพระ" นายพริ้งพบพระพุทธรูปโบราณเรียงกันอยู่ในโพรงดินนับได้ 12 องค์ พร้อมหัวสิงห์อีก 2 หัว โดยพระพุทธรูปโบราณทั้งหมดไปเก็บรักษาที่พิพิธภัณฑ์สถานแห่งชาติจังหวัดนครปฐม แบ่งให้นายพริ้งเจ้าของที่ดินไว้บูชา 1 องค์และนายพริ้งจึงได้มอบให้วัดลานแหลม โดยชื่อของหลวงพ่อใหญ่องค์นี้สมเด็จพระพุฒาจารย์ (เกี่ยว อุปเสโณ) เจ้าอาวาสวัดสระเกศ เป็นผู้ประทานมาให้
เพรทเซล (วงดนตรี)
เพรทเซล  คือเกิร์ลกรุปสัญชาติไทย ก่อตั้งเมื่อปี 2563 ปัจจุบันมีสมาชิก 4 คนได้แก่ อิ๊น – มาธวี รัตนวิจิตร, ไอซ์ – อิรวดี สัจจพานิชกุล, อุ๋มอิ๋ม – อัญรินทร์ ชัยอนันต์โสภณ, เกรซ – อภิศรา ชมภูศรี มีการเปิดตัวครั้งแรกกับมินิ-อัลบั้ม ชื่อว่า PRETZELLE DAY ด้วยมิวสิกวิดิโอเพลง ไหวมั้ย เมื่อวันที่ 28 พฤษภาคม 2563 โดยในปี 2564 มีผลงาน Special Single ชื่อว่า "ต้องชอบแค่ไหน (First Love)" ตามด้วยเพลง side track ของมินิอัลบั้มที่จะปล่อยในปี 2565 "อยากเจอเธอแล้ว (MISSIN' U)" และปี 2565 ได้ปล่อยผลงานเพลงล่าสุด เมื่อวันที่ 28 มกราคม 2565 เป็น First Comeback ชื่อเพลงว่า "Ready Or Not?"
เปิดตัว: พ.ศ. 2563.
วงเพรทเซล ชื่อวง มาจากขนมเพรทเซลที่มีรูปร่างคล้ายเครื่องหมาย infinity หมายถึงความสุขและความสนุก ได้เปิดตัวบนเวทีครั้งแรกที่งาน Idol Expo #3 เมื่อวันที่ 30 มกราคม 2563 และมีการเปิดตัวอย่างเป็นทางการเมื่อวันที่ 28 พฤษภาคม 2563 ด้วยมินิ-อัลบั้มชื่อว่า PRETZELLE DAY และมิวสิกวิดิโอเพลง "ไหวมั้ย (Never Give Up)"
วงเพรทเซลมีสมาชิกเริ่มแรก สี่คนได้แก่ อิ๊น - มาธวี รัตนวิจิตร, ไอซ์ - อิรวดี สัจจพานิชกุล, นานา - ภัทรวรินทร์ ชู บะหมี่ - กันติชา วิบูลสมัย มินิ-อัลบั้ม PRETZELLE DAY ประกอบไปด้วยเพลง 3 เพลง ประกอบไปด้วยเพลง ไหวมั้ย (Never Give Up), เพลง เมื่อโลกนี้มีเธอ (I'm Glad) ซึ่งเป็นเพลงประกอบละครเรื่อง "เลห์เกมรัก" และเพลง Ping Pong Pang Let's Go ซึ่งเป็นเพลงประกอบแอนิเมชันของประเทศเกาหลีใต้เรื่อง "Teteru" ซึ่งออกอากาศในช่อง KBS1
ปรับเปลี่ยนสมาชิกครั้งที่ 1: พ.ศ. 2563.
วันที่ 4 กรกฎาคม 2563 นานา ได้ตัดสินใจในการยุติบทบาทการเป็นสมาชิกวงเพรทเซลด้วยเหตุผลส่วนตัว
เข้าร่วมแข่งขันรายการ Lodi X Next Idol.
เข้าร่วมแข่งขันในรายการ Lodi X Next Idol ในเดือน พ.ย.2563 และสามารถผ่านเข้ารอบ 10 วงโดยการเอาชนะวง Cheesy Pie จากค่าย Cm Cafe และ ไอซ์ Pretzelle ได้ตำแหน่ง Rising Star ประจำการแข่งขัน ในรอบ 3 STAND เพรทเซล โชว์ในเพลงขอใจแลกเบอร์โทร ทำคะแนนได้ 232 คะแนน ขึ้นนั่งที่สแตนสูงสุดในอันดับที่3
ปรับเปลี่ยนสมาชิกครั้งที่ 2: พ.ศ. 2564.
เมื่อวันที่ 12 มกราคม 2564 ทางวงเพรทเซลได้ประกาศยุติบทบาทการเป็นสมาชิกวงเพรทเซลของบะหมี่ โดยระบุเหตผลว่า บะหมี่ได้ละเลยหน้าที่และความรับผิดชอบยต่อวงหลายครั้ง จึงจำเป็นต้องยกเลิกบทบาทของบะหมี่ในฐานะสมาชิกของวง ต่อมาเมื่อวันที่ 13 มกราคม 2564 ทางวงเพรทเซลได้ประกาศสมาชิกใหม่ 2 คนได้แก่ อุ๋มอิ๋ม - อัญรินทร์ ชัยอนันต์โสภณ, เกรซ - อภิศรา ชมภูศรี
ประกาศชื่อเรียกแฟนคลับ.
วันที่ 23 กุมภาพันธ์ 2564 ทางวงเพรทเซลได้ ไลฟ์สด ประกาศชื่อเรียกแฟนคลับอย่างเป็นทางการ โดยเรียกว่า ทวิตส์ "Twist" ที่มาจากการบิดเกลียวเส้นแป้งให้เกิดเป็นขนม เพรทเซล
ขึ้นเวที T-POP STAGE.
วันที่ 1 มีนาคม 2564 เพรทเซล ได้ขึ้นเวที T-POP STAGE โชว์เพลง ต้องชอบแค่ไหน (First Love) จากการนำซิงเกิ้ล ต้องชอบแค่ไหน (First Love) เข้าชาร์ต T-POP STAGE ด้วยผลการโหวตของแฟนเพลง และ การนับจำนวนการสตรีมมิ่งเพลงและดู MV ต้องชอบแค่ไหน (First Love) ใน youtube เป็น New Entry ในอันดับที่ 19 และ และมี แฟนแคมของ 4 สมาชิก ดังนี้
First Comeback ของ Pretzelle.
เมื่อวันที่ 28 มกราคม 2565 ทางวงเพรทเซลได้ปล่อยมิวสิกวิดิโอเพลงคัมแบคที่ 2 ของวง มีชื่อเพลงว่า Ready Or Not? โดยเพลงนี้เป็นเพียง Pre-Release Single ยังไม่มีการเปิดตัวอัลบั้มเต็ม และกระแสการตอบรับเพลงนี้ ทำให้วงสามารถติดเทรนทวิตเตอร์สูงสุดถึงอันดับที่ 1 รวมทั้งยังติดวิดีโอมาแรงในยูทูปสูงสุดถึงอันดับที่ 32
ขึ้นเวที T-POP STAGE SHOW ครั้งที่ 3 กับ Top 5 Music of the week.
วันที่ 29 มกราคม 2565 เพรทเซล ได้ขึ้นเวที T-POP STAGE SHOW โชว์เพลง Ready Or Not? ถือเป็นการขึ้นเวทีในรายการเป็นครั้งที่ 3 ของวง โดยเพลง Ready Or Not? ได้ติดชาร์ท Music of the week สัปดาห์ที่ 23 อันดับที่ 5 (สูงสุดของวง) ด้วยผลการโหวตของแฟนเพลง และการนับจำนวนการสตรีมมิ่งจาก Spotify และดู MV Ready Or Not? จากในยูทูบ มีคะแนนรวมทั้งสิ้น 9,382 คะแนน
เล่ห์ลับสลับร่าง (ละครโทรทัศน์ พ.ศ. 2560)
เล่ห์ลับสลับร่าง ละครโทรทัศน์ไทยแนว โรแมนติกคอมเมดี้ ปี พ.ศ. 2560 นำแสดงโดย ณเดชน์ คูกิมิยะ อุรัสยา เสปอร์บันด์ ปรีชญา พงษ์ธนานิกร และ ธนภพ ลีรัตนขจร ออกอากาศทาง สถานีวิทยุโทรทัศน์ไทยทีวีสีช่อง 3 ระหว่างวันที่ 31 กรกฎาคม ถึง 4 กันยายน พ.ศ. 2560
รามิล เจ้าหน้าที่ตำรวจจากหน่วยปฏิบัติการพิเศษ เขาเป็นคนเจ้าระเบียบ และ เภตรา ซูเปอร์สตาร์ผู้หยิ่งผยอง เธอเป็นคนที่ดูถูกเพื่อนร่วมงานของเธอ โชคชะตานำพาทั้งสองให้สลับร่างกัน พวกเขาต้องเผชิญภัย ความยากลำบาก และอุปสรรคต่าง ๆ เพื่อค่อย ๆ ปรับปรุง แบ่งปัน ดูแล และพบรักแท้ในการเดินทางที่เหลือเชื่อนี้
มานพ คีรีภูวดล
มานพ คีรีภูวดล เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรไทยแบบบัญชีรายชื่อ สังกัดพรรคอนาคตใหม่ ปัจจุบันสังกัดพรรคก้าวไกล
มานพ คีรีภูวดล เกิดเมื่อวันที่ 12 ตุลาคม พ.ศ. 2518 เป็นชาวกะเหรี่ยง อาศัยอยู่ที่ตำบลบ้านแปะ อำเภอจอมทอง จังหวัดเชียงใหม่ เขาจบการศึกษาระดับปริญญาตรี ศิลปศาสตรบัณฑิต (การพัฒนาชุมชน) จากสถาบันราชภัฎลำปาง
มานพ สมรสกับนางวิภาวรรณ ขวัญสิริวุฒิ ครูโรงเรียนเอกชนในจังหวัดเชียงใหม่
มานพ คีรีภูวดล ในปี 2541 ได้เข้าทำงานเป็นเจ้าหน้าที่ประสานความร่วมมือและพัฒนาเครือข่าย กรมส่งเสริมคุณภาพและสิ่งแวดล้อม ในปี 2541 - 2544 เป็นเจ้าหน้าที่ผู้ประสานงานเครือข่ายลุ่มน้ำแม่มอก-เวียงมอก อำเภอเถิน จังหวัดลำปาง ภายใต้โครงการพัฒนาคุณภาพชีวิตและสิ่งแวดล้อม และทำงานในคณะทำงานสนับสนุนผลักดันพระราชบัญญัติป่าชุมชน เป็นผู้ประสานงานเครือข่ายป่าชุมชนจังหวัดลำปาง และกองเลขาสหพันธ์เกษตรกรภาคเหนือ และเป็นหัวหน้าฝ่ายประสานความร่วมมือและพัฒนาเครือข่าย มูลนิธิ เพื่อการพัฒนาที่ยั่งยืนภาคเหนือ,ผู้ประสานเครือข่ายลุ่มแม่เตี๊ยะแม่แตะ,ผู้ประสานเครือข่ายลุ่มน้ำย่อย อำเภอจอมทอง-ผู้ประสานงานเครือย่ายชุมชนภูมินิเวศน์ดอยอินท์ออบหลวง
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 53 แต่ไม่ได้รัเลือกตั้ง ต่อมาได้เลื่อนขึ้นมาเป็น ส.ส.แทน ธนาธร จึงรุ่งเรืองกิจ เป็น ส.ส.สมัยแรก ต่อมาเมื่อพรรคอนาคตใหม่ถูกยุบพรรค เขาจึงย้ายไปสังกัดพรรคก้าวไกล พร้อมกับสมาชิกส่วนใหญ่ของพรรคอนาคตใหม่
7 ประจัญบาน
7 ประจัญบาน ภาพยนตร์ไทยแนว บู๊ ตลก จากการกำกับของ เฉลิม วงค์พิมพ์ ซึ่งออกฉายเมื่อวันที่ 26 เมษายน ปี พ.ศ. 2545 โดย 7 ประจัญบาน เรื่องนี้ดัดแปลงจากภาพยนตร์ภาคที่ 3 ในภาพยนตร์ชุด หนึ่งต่อเจ็ด ที่ออกฉายที่ โรงภาพยนตร์คาร์เธ่ย์ เมื่อวันที่ 22 มกราคม พ.ศ. 2506
ก่อนหน้านั้นในปี พ.ศ. 2520 ทาง สหมงคลฟิล์ม ได้นำภาพยนตร์เรื่องนี้มาสร้างแล้วครั้งหนึ่ง จากการกำกับของ วิเชียร วีระโชติ นำแสดงโดย
จากนั้นได้มีการนำภาพยนตร์เรื่องนี้มาดัดแปลงสร้างในรูปแบบละครโทรทัศน์เมื่อปี พ.ศ. 2553 ออกอากาศทาง ช่อง 3 โดยได้ พงษ์พัฒน์ วชิรบรรจง ซึ่งรับบท จ๋าดับ จำเปาะ ฉบับปี พ.ศ. 2545 กลับมารับบทเดิมร่วมด้วย สรพงศ์ ชาตรี ซึ่งรับบท ดั่น มหิทธา ในฉบับปี พ.ศ. 2520
เรื่องราวของภาพยนตร์เริ่มต้นขึ้นเมื่อกลุ่มทหารทั้ง 7 ของ กองพลทหารอาสาสมัคร เสร็จสิ้นภารกิจเสี่ยงตายสุดท้ายใน สงครามเวียดนาม พวกเขาเกษียณจากกองทัพและกลับมาใช้ชีวิตต่อตามปกติร่วมกับครอบครัวของพวกเขา อย่างไรก็ตาม ความทรงจำอันแสนเลวร้ายยังคงหลอกหลอนพวกเขา ต่อมา มีพ่อค้าจ้างพวกเขาให้ขโมยทองจากรถบรรทุก โชคไม่ดีรถบรรทุกคันนั้นเป็นของจีไอ แห่ง กองทัพสหรัฐ เหล่าทหารจีไอโกรธและพยายามจับเหล่า 7 ประจัญบานโดยโจมตีหมู่บ้านของพวก 7 ประจัญบาน หลังจากทหารสหรัฐจับตัวชาวบ้านทุกคน พวกเขาทำให้ชาวบ้านทุกคนเป็นทาส ขณะเดียวกัน เหล่าเจ็ดประจัญบานได้รู้ว่าในรถบรรทุกไม่ใช่ทองแต่เป็นสารเคมี ฝนเหลือง ที่ใช้ถล่มป่าในเวียดนาม จากนั้นพวกเขาเดินทางไปยังค่ายทหารอเมริกัน และต่อสู้กับพวกทหารอเมริกันจนประสบความสำเร็จในการช่วยชาวบ้าน โดยภาพยนตร์จบลงด้วยการที่ จุก บวชให้กับแม่โดยแม่มีความสุขและสิ้นใจในที่สุด
I Still Call Australia Home
พายุนาลแก
ดังคัน เจมส์
ดังคัน เจมส์ (; เกิด 7 เมษายน พ.ศ. 2521) เป็นนักร้อง นักแสดง และผู้จัดรายการโทรทัศน์ชาวอังกฤษ เขากลายเป็นที่รู้จักอย่างกว้างขวางใน พ.ศ. 2544 ในฐานะสมาชิกวงบอยแบนด์บลู และต่อมารับบท ไรอัน ไนต์ ในละครโทรทัศน์ของอังกฤษเรื่อง "ฮอลลีโอกส์"
Duncan James
รามัน ปราตาเชวิช
รามัน จมีตรือเยวิช ปราตาเชวิช (; Raman Dzmitryevič Pratasevič) หรือ โรมัน ดมีตรีเยวิช โปรตาเซวิช (; Roman Dmitriyevich Protasevich, เกิด 5 พฤษภาคม 1995) เป็นนักข่าวและนักกิจกรรมชาวเบลารุส อดีตบรรณาธิการบริหารของช่องเญคตา (Nexta) ทางเทเลแกรม และหัวหน้าบรรณาธิการของช่อง "เบลารุสออฟเดอะเบรน" (Belarus of the Brain) ทางเทเลแกรม เมื่อวันที่ 23 พฤษภาคม 2021 ปราตาเชวิชถูกรัฐบาลเบลารุสจับกุมหลังเที่ยวบินพาณิชย์ที่เขากำลังเดินทางถูกเครื่องบินไล่ล่าของรัฐบาลเบลารุสบังคับลงจอดที่มินสค์ เมืองหลวงของเบลารุส เขาเป็นที่รู้จักจากการทำกิจกรรมและเคลื่อนไหวเพื่อต่อต้านรัฐบาลเผด็จการและเรียกร้องประชาธิปไตยในเบลารุส
การเคลื่อนไหวต่อต้านในเบลารุส (2011–2019).
ปราตาเชวิชเป็นนักกิจกรรมเคลื่อนไหวต่อต้านรัฐบาลนับตั้งแต่เป็นเยาวชน และเข้าร่วมการประท้วงครั้งแรกตั้งแต่ในต้นทศวรรษ 2010 และนับตั้งแต่ปี 2011 เขาเข้าร่วมองค์การต่อต้านรัฐบาลในชื่อยังฟรอนต์ เขามีส่วนร่วมในการบริหารกลุ่มหนึ่งทางสื่อสังคมวคอนตัคเต (VKontakte) เพื่อต่อต้านประธานาธิบดีอาเลียกซันดร์ ลูกาแชนกา จนกระทั่งปี 2012 เมื่อกลุ่มนั้นถูกเจ้าหน้าที่รัฐบาลแฮ็ก เขาเข้าศึกษาต่อด้านวารสารและการหนังสือพิมพ์ที่มหาวิทยาลัยรัฐเบลารุส จนกระทั่งพ้นสภาพการเป็นนักศึกษาในปี 2018 ในปี 2019 เขาเป็นช่างภาพให้กับ Euroradio.fm และยังเคยเป็นผู้ดำเนินรายการภาคภาษาเบลารุสของ Radio Free Europe/Radio Liberty
กิจกรรมต่อต้านขณะลี้ภัย (2019–2021).
ในปี 2019 ปราตาเชวิชลี้ภัยไปยังประเทศโปแลนด์ และดำเนินการช่องเญคตาทางเทเลแกรม ในเดือนสิงหาคม 2020 หลังรัฐบาลเบลารุสพยายามตัดการเชื่อมต่ออินเทอร์เน็ตระหว่างการเลือกตั้งประธานาธิบดีปี 2020 ช่องเญคตาของเขากลายเป็นหนึ่งในแหล่งข้อมูลหลักเกี่ยวกับการประท้วงผลการเลือกตั้งในครั้งนั้นและเริ่มถูกใช้เป็นช่องทางหลักหนึ่งในการจัดการประท้วง และมีผู้เข้าร่วมใหม่มากกว่า 800,000 คนในหนึ่งสัปดาห์ เขาออกจากช่องในเดือนกันยายน 2020
แอนโทนี คอสตา
แอนโทนี แดเนียล คอสตา (; เกิด 23 มิถุนายน พ.ศ. 2524) เป็นนักร้อง นักแต่งเพลง และนักแสดงชาวอังกฤษ เขามีชื่อเสียงจากการเป็นสมาชิกวงบอยแบนด์บลู
หนึ่งในบทบาททางโทรทัศน์แรกสุดของคอสตาคือนักเรียนในซิตคอมเรื่อง "ชอล์ก" ของสตีเวน มอฟแฟต จากนั้นเขาก็ปรากฏตัวในละครเด็กของบีบีซีเรื่อง "แกรนจ์ฮิลล์"
ชเว โบ-มิน
ชเว โบ-มิน (; เกิด 24 สิงหาคม พ.ศ. 2543) เป็นที่รู้จักในชื่อ โบมิน เป็นนักร้อง, นักแสดง และพิธีกรชาวเกาหลีใต้ เขาเป็นสมาชิกของวงบอยแบนด์ โกลเดนไชลด์ เขาเปิดตัวการแสดงด้วยบทบาทนักแสดงนำในละครเว็บเรื่อง "A-TEEN 2" (2019) และเป็นพิธีกรรายการเพลงทางช่อง KBS "มิวสิคแบงก์" ตั้งแต่วันที่ 5 กรกฎาคม 2562 ถึง 17 กรกฎาคม 2563
Choi Bo-min (entertainer)
ไรอันแอร์ เที่ยวบินที่ 4978
ไรอันแอร์ เที่ยวบินที่ 4978  เป็นเที่ยวบินโดยสารพาณิชย์ตามกำหนดเดินทางจากท่าอากาศยานนานาชาติเอเธนส์ ประเทศกรีซ ไปยังท่าอากาศยานวิลนีอัส ประเทศลิทัวเนีย ในวันที่ 23 พฤษภาคม 2021 ไม่นานก่อนที่เครื่องบินจะพ้นน่านฟ้าของประเทศเบลารุส เครื่องบินถูกรัฐบาลเบลารุสบังคับให้ลงจอดที่ท่าอากาศยานแห่งชาติมินสค์ ที่ซึ่งผู้โดยสารสองคนถูกเจ้าหน้าที่จับกุมหลังเครื่องลงจอด ได้แก่ รามัน ปราตาเชวิช นักข่าวและนักกิจกรรมเพื่อประชาธิปไตยชาวเบลารุส และโซเฟีย ซาเปกา (Sofia Sapega) แฟนสาวของเขา เที่ยวบินถูกบังคับลงจอดโดยมีเครื่องบินเจ็ตไล่ล่าของรัฐบาลเบลารุสประกบและบังคับให้ลงจอดโดยอ้างว่ามีระเบิดบนเครื่อง ภายใต้คำสั่งของประธานาธิบดีเผด็จการอาเลียกซันดร์ ลูกาแชนกา เครื่องบินถูกคุมไว้ที่มินสค์เป็นเวลาเจ็ดชั่วโมงก่อนจะถูกปล่อยกลับสู่น่านฟ้าและเดินทางถึงวิลนีอัสช้ากว่ากำหนดการไปแปดชั่วโมงครึ่ง
&lt;mapframe width=300 height=350 zoom=4 latitude=47.4 longitude=26.5 text="เส้นทางบินโดยประมาณ"&gt;
เมื่อวันที่ 23 พฤษภาคม 2021 ไรอันแอร์เที่ยวบินที่ 4978 (เอเธนส์–วิลนีอัส) ถูกบังคับลงจอดที่ท่าอากาศยานแห่งชาติมินสค์ หลังเจ้าหน้าที่รัฐบาลภาคพื้นดินแจ้งว่าบนเครื่องมีระเบิด ขณะเครื่องบินอยู่ห่างจากวิลนีอัสไปทางใต้ และห่างจากมินสค์ไปทางตะวันตก และยังคงอยู่ในน่านฟ้าของเบลารุส ตามแถลงการณ์ของสายการบินระบุว่ากัปตันถูกสั่งให้ลงจอดที่มินสค์ เมืองหลวงของประเทศเบลารุส
บนเครื่องบินมีลูกเรือ 6 คนและผู้โดยสาร 126 คน ขณะลงจอดอยู่ที่มินสค์ รามัน ปราตาเชวิช นักเคลื่อนไหวเพื่อประชาธิปไตยชาวเบลารุส ถูกนำตัวลงจากเครื่องโดยอ้างว่าเขามีรายชื่อในหมายจับของรัฐบาลเบลารุส โซเฟีย ซาเปกา (Sofia Sapega) แฟนสาวของเขา ถูกนำตัวลงจากเครื่องเช่นกัน และต่อมาทั้งคู่ถูกทางการเบลารุสจับกุม โดยปราศจากคำอธิบายเหตุผลการจับกุมแฟนสาวจากทางการ ซาเปกาซึ่งเป็นพลเมืองรัสเซียและนักศึกษาของมหาวิทยาลัยมนุษยศาสตร์ยุโรปในวิลนีอัส ต่อมาได้รับการยืนยันจากมหาวิทยาลัยว่าเธอถูกรัฐบาลเบลารุสจับกุมจริง เครื่องบินได้รับการติดต่อขณะกำลังเดินทางออกจากน่านฟ้าเบลารุสว่าได้รับคำสั่งจากอาเลียกซันดร์ ลูกาแชนกา ประธานาธิบดีและผู้นำเผด็จการของเบลารุส มีคำสั่งโดยตรงให้บังคับเครื่องลงจอดที่มินสค์พร้อมทั้งมีคำสั่งให้ส่งเครื่องบินไล่ล่าของกองทัพอากาศเบลารุสรุ่น MiG-29 เพื่อบังคับเครื่องบินของไรอันแอร์ลงจอดที่มินสค์ ในขณะที่เบียลตา สำนักข่าวของรัฐบาลเบลารุส รายงานว่านักบินเป็นผู้ขอลงจอดที่มินสค์เอง ทั้งไรอันแอร์และเจ้าหน้าที่ของเบลารุสระบุในภายหลังว่าไม่พบระเบิดบนเครื่อง
นอกจากนี้ยังมีรายงานว่ามีผู้โดยสาร 3–4 คนซึ่งคาดว่าเป็นเจ้าหน้าที่ของคณะกรรมาธิการความมั่นคงเบลารุสลงจากเครื่องที่มินสค์และไม่เดินทางต่อไปยังวิลนีอัสต่อ สเวียตลานา ซีคานอว์สกายา ผู้นำฝ่ายค้านเบลารุส ได้เรียกร้องให้องค์การการบินพลเรือนระหว่างประเทศ (ไอซีเอโอ) ดำเนินการตรวจสอบกรณีนี้โดยด่วน ปราตาเชวิชมีชื่ออยู่ในรายชื่อบุคคลที่ "มีส่วนเกี่ยวข้องในกิจกรรมก่อการร้าย" ในปีที่แล้ว จากบทบาทของเขาในการประท้วงต่อต้านรัฐบาลลูกาแชนกา และเขาอาจต้องถูก "โทษประหารชีวิต" หากเดินทางกลับเข้ามาเบลารุส
องค์การการบินพลเรือนระหว่างประเทศ (ไอซีเอโอ) แสดงความกังวลอย่างยิ่งต่อ "การบังคับลงจอดอย่างเห็นได้ชัด" ทวีตขององค์การฯ อ้างว่าการบังคับลงจอดอาจเป็นการละเมิดข้อตกลงชิคาโกว่าด้วยการเดินทางทางอากาศระหว่างประเทศ เย็นส์ สต็อลเตินบาร์ก เลขาธิการนาโต ทวีตข้อความระบุว่าเหตุการณ์นี้เป็น "เหตุการณ์ร้ายแรงและอันตรายมากซึ่งต้องการการตรวจสอบโดยนานาชาติ"
ไมเคิล โอเลียรี ประธานบริหารของไรอันแอร์ ระบุว่าเหตุการณ์นี้เป็น "การปล้นเครื่องบินที่ก่อการโดยรัฐบาล" และไรอันแอร์เชื่อว่า "มีเจ้าหน้าที่ความมั่นคง [ของเบลารุส] ลงเครื่องขณะจอดที่มินสค์เช่นกัน" สายการบินของประเทศสมาชิกสหภาพยุโรปหลายประเทศประกาศไม่เดินทางเข้าออกน่านฟ้าของเบลารุสจนกว่าจะได้รับคำอธิบายถึงเหตุการณ์ดังกล่าว
เอนไฮเพน
เอนไฮเพน (; ; ; เขียนทั่วไปว่า ENHYPEN) เป็นวงบอยแบนด์สัญชาติเกาหลีใต้ที่ก่อตั้งโดย Belift Lab ซึ่งเป็นบริษัทร่วมทุนระหว่าง ซีเจ อีเอ็นเอ็ม และ ไฮบ์คอร์ปอเรชัน ก่อตั้งขึ้นจากการแข่งขันรายการ "I-Land" ในปี พ.ศ. 2563 ซึ่งประกอบด้วยสมาชิก 7 คน ได้แก่ จองวอน, ฮีซึง, เจย์, เต้ค, ซองฮุน, ซอนอู และนิกิ
เอนไฮเพนเปิดตัวเมื่อวันที่ 30 พฤศจิกายน 2020 พร้อมกับอีพี (EP) ""
ชื่อของวงเอนไฮเพนได้รับการแนะนำผ่านการถ่ายทอดสดตอนสุดท้ายของ "I-Land" ตามรากศัพท์เอนไฮเพนได้ชื่อมาจากสัญลักษณ์ยัติภังค์ (-) ที่สร้างความหมายใหม่ ๆ รวมถึง "การเชื่อมต่อ, การค้นพบ และการเติบโต" (Connection, Discovery, &amp; Growth) คล้ายกับการที่ยัติภังค์เชื่อมต่อคำต่าง ๆ เพื่อค้นหาความหมายใหม่ ๆ เอนไฮเพนมีเป้าหมาย "เพื่อเชื่อมต่อ, ค้นพบ และเติบโตไปด้วยกันเพื่อสร้างสิ่งใหม่ ๆ"
Enhypen
พัก ซ็อง-ฮุน
พัค ซอง-ฮุน (; เกิด 8 ธันวาคม พ.ศ. 2545) เป็นอดีตนักสเกตลีลาชาวเกาหลีใต้และสมาชิกปัจจุบันของวงไอดอลเกาหลีใต้ชื่อเอนไฮเพน ซอง-ฮุนเป็นผู้ชนะเลิศเหรียญเงินรุ่นจูเนียร์ปี พ.ศ. 2559, 2560 และเป็นผู้ชนะเลิศเหรียญทองเอเชียนสเกตลีลาประจำปี 2015 และเป็นผู้ชนะเลิศเหรียญทอง Lombardia Trophy ประจำปี 2015 ซอง-ฮุนยังได้รับรางวัลเหรียญเงินในการแข่งขันมือใหม่ปี 2013 และในการแข่งขันจูเนียร์ปี 2014 ของการแข่งขันสเกตลีลาเกาหลีใต้
Park Sung-hoon (singer)
เทศบาลตำบลทุ่งข้าวพวง
เทศบาลตำบลปิงโค้ง
เทศบาลตำบลเมืองนะ
เทศบาลตำบลแม่นะ
อาดามา ตราโอเร (นักฟุตบอลเกิด พ.ศ. 2539)
เฟกเกอร์ (นักเล่นเกม)
พัค ซอง-ฮุน
ออแลกซันดร์ ซินแชนกอ (นักฟุตบอล)
อะเลคซันดร์ โกโลวิน (นักฟุตบอล)
กาย ฟร็องซัว (นักฟุตบอล)
การ์โลส โซเลร์ (นักฟุตบอล)
ชเต็ฟฟัน อิลซังเคอร์ (นักฟุตบอล)
ดานีลู ปึไรรา (นักฟุตบอลชาวโปรตุเกส)
เจมส์ การ์เนอร์ (นักฟุตบอลเกิด พ.ศ. 2544)
เจมส์ มักคาร์ที (นักฟุตบอล)
โรมัน โปรตาเซวิช
ฌอร์ฌิญญู (นักฟุตบอลเกิด พ.ศ. 2534)
ฌูเวา มารียู (นักฟุตบอลชาวโปรตุเกส)
จอห์น รูนีย์ (นักฟุตบอล)
ซูโซ (นักฟุตบอล)
ไมเคิล โอนีลล์ (นักฟุตบอล)
แฟรจี (นักฟุตบอลเกิด พ.ศ. 2536)
มะห์มูด ฮะซัน (นักฟุตบอล)
มัคส์ ไมเออร์ (นักฟุตบอล)
วีตอร์ ปึไรรา (ผู้จัดการทีมฟุตบอล)
ไรอัน ทอมัส (นักฟุตบอล)
ลุยส์ การ์ซิอา (นักฟุตบอลเกิด พ.ศ. 2521)
ลูวิส คุก (นักฟุตบอลเกิด พ.ศ. 2540)
อี โฮ (นักฟุตบอลเกิดปี พ.ศ. 2527)
อู๋ เหล่ย
อาลัง (นักฟุตบอลเกิด พ.ศ. 2534)
แอนดี คิง (นักฟุตบอลเกิด พ.ศ. 2531)
แอชลีย์ เวสต์วูด (นักฟุตบอลเกิดใน พ.ศ. 2533)
โอสการ์ รามิเรซ (นักฟุตบอล)
ฮิโรยูกิ อาเบะ (นักฟุตบอล)
ดันแคน เจมส์
นิโกลาส์ แชร์แวส
ชาวกริสตัง
ภาษากริสตัง
สายสมร
"สายสมร" หรือต่อมาคือ "สรรเสริญพระนารายณ์" เป็นเพลงมโหรีไทยสมัยอาณาจักรอยุธยาที่ปรากฏอยู่ใน "จดหมายเหตุลาลูแบร์"  ซึ่งตีพิมพ์เมื่อ พ.ศ. 2234 เป็นบันทึกของซีมง เดอ ลา ลูแบร์  ราชทูตฝรั่งเศสที่เดินทางเข้าไปยังกรุงศรีอยุธยาเมื่อ พ.ศ. 2230 ในนาม "A Siamies Song" (เพลงสยาม) ถือเป็นโน้ตเพลงที่เก่าแก่อีกเพลงหนึ่งของประเทศไทย นอกจากนี้นีกอลา แฌร์แวซ  นักบวชชาวฝรั่งเศส ผู้เคยเดินทางมายังกรุงศรีอยุธยาได้บันทึกเพลงไทยเพลงหนึ่งชื่อ "สุดใจ"  ในหนังสือ "ประวัติศาสตร์ธรรมชาติและการเมืองแห่งราชอาณาจักรสยาม"  เมื่อ พ.ศ. 2231
แม้จะได้รับการบันทึกโน้ตอย่างสากล แต่ก็ไม่ปรากฏที่มาหรือชื่อเสียงเรียงนามของเพลงนี้ โดยชื่อ "สายสมร" ก็นำมาจากเนื้อร้องที่ขึ้นต้นด้วยคำว่า "Say Samon..." เป็นภาษาไทยที่ถูกถอดเป็นอักษรโรมัน โดยบันทึกอย่างหยาบเป็นทำนองเดียว ไม่มีเสียงประสาน เข้าใจว่าคงบันทึกจากเสียงร้อง เพราะมีการบันทึกเนื้อเพลงควบคู่ไปตัวโน้ต พบข้อบกพร่องในการบันทึกโน้ต หรือเป็นโน้ตที่วิ่นแหว่ง และมีแนวโน้มว่าคงเป็นบางส่วนของทั้งเพลงเท่านั้น แต่ก็ถือเป็นการบันทึกทำนองที่พิถีพิถันที่จะทำให้เนื้อร้องเข้าทำนองมากกว่าเพลง "สุดใจ" เนื้อเพลงที่ถูกบันทึกเป็นอักษรโรมันนั้นมีการถอดออกมาหลายสำนวน เช่น
เนื้อเพลง "สายสมร" โดยพระเจ้าบรมวงศ์เธอ กรมพระนราธิปประพันธ์พงศ์ ทรงถอดเอาไว้ ความว่า
ธีรพงศ์ เรืองขำ สันนิษฐานว่าเพลง "สายสมร" คือเพลงมโหรีบรรเลงขับกล่อมพระมหากษัตริย์ในเขตพระราชฐานชั้นในดังที่ตราไว้ในกฎมณเฑียรบาลว่า "หกทุ่มเบิกเสภาดนตรี" ในช่วงเวลาที่สมเด็จพระนารายณ์มหาราชทรงใช้เวลาในการปรึกษาราชการแผ่นดิน โดยมีพระยาวิไชเยนทร์ (คอนสแตนติน ฟอลคอน) เป็นชาวตะวันตกเพียงคนเดียวที่ร่วมอยู่ในการนั้น เป็นคนที่ชำนาญการใช้ภาษาต่าง ๆ รวมทั้งมีโอกาสติดต่อกับราชทูตฝรั่งเศสได้โดยตรง เขาอาจเป็นผู้ถอดเสียงเพลง "สายสมร" ให้ลา ลูแบร์บันทึก และเข้าใจว่า "สายสมร" ในที่นี้น่าจะหมายถึงพระอัครมเหสีที่สวรรคตไปแล้วของสมเด็จพระนารายณ์ ส่วนสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงวินิจฉัยว่าเพลง "สายสมร" หาใช่เพลงสรรเสริญพระบารมี เพราะเนื้อหาบ่งในเชิงสังวาสมากกว่า ขณะที่ศิริพจน์ เหล่ามานะเจริญ ให้ความเห็นว่า งานเขียนของลา ลูแบร์ อาจเขียนขึ้นจาก "ความแปลกประหลาด" ที่ชาวตะวันตกมองคนนอกยุโรป จึงสร้างเนื้อเพลงมาประกอบเท่านั้น เพลงนี้จึงอาจไม่มีอยู่จริง เพราะ "...โน้ตเพลงสายสมรออกจะเป็นการบันทึกที่เลอะเทอะหาแก่นสารอะไรไม่ได้" สอดคล้องกับข้อมูลของกลุ่มเผยแพร่และประชาสัมพันธ์ กรมศิลปากร ที่ให้ข้อมูลว่า "[เพลงสายสมร]...ไม่สะดวกกับการขับร้อง และท่วงทำนองก็ไม่ได้ชี้ชัดว่าเป็นเพลงตะวันออกแต่อย่างใด"
ในรัชสมัยพระบาทสมเด็จพระพุทธยอดฟ้าจุฬาโลกมหาราชทรงฟื้นฟูศิลปวิทยาการใน พ.ศ. 2325 เป็นต้นมา พระองค์โปรดเพลง "สายสมร" และจัดไว้อยู่ในตับเพลงอรชร เพราะมีต้นเค้ามาจากเมืองนครศรีธรรมราช แต่ไม่ปรากฏเนื้อหรือทำนองเพลง ในเพลงยาวที่บรรยายบรรยากาศการเล่นเพลงมโหรีที่บ้านของเจ้าพระยาพระคลัง (หน) ก็ระบุว่ามีการเล่นเพลง "สายสมร" ร่วมด้วย สมเด็จพระเจ้าบรมวงศ์เธอ กรมพระยาดำรงราชานุภาพทรงจัดให้อยู่ในเพลงประเภทมโหรีที่ผิดเพี้ยนไปมาก และเข้าใจว่าเพลง "สายสมร" นี้ น่าจะเป็นเพลงเดียวกันกับเพลงที่ซีมง เดอ ลา ลูแบร์บันทึกไว้ ครั้นเมื่อคราวพระบาทสมเด็จพระจุลจอมเกล้าเจ้าอยู่หัวประพาสกรุงปารีส ประเทศฝรั่งเศสใน พ.ศ. 2440 ทรงสนพระทัยเพลง "สายสมร" ที่ถูกบันทึกในจดหมายเหตุลาลูแบร์ จึงโปรดเกล้าให้กัปตันไมเคิล ฟุสโก หัวหน้าวงดุริยางค์กองทัพเรือ เรียบเรียงเป็นทำนองเปียโน แล้วพระราชทานชื่อให้ใหม่ว่า "สรรเสริญพระนารายณ์" ใน พ.ศ. 2442 ต่อมาพระเจนดุริยางค์ (ปิติ วาทยะกร) นำเพลงมาเรียบเรียงใหม่บรรเลงโดยวงออร์เคสตรา เนื้อร้องโดยนาวาอากาศเอก ขุนสวัสดิ์ทิฆัมพร (สวาท นิยมธรรม) ใช้ประกอบภาพยนตร์เรื่อง "พระเจ้าช้างเผือก" (พ.ศ. 2484) และตั้งชื่อเพลงว่า "ศรีอยุธยา"
ในพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร มีการบรรเลงเพลง "สรรเสริญพระนารายณ์" โดยวงดุริยางค์ทหารบก พร้อมกับเพลง "สรรเสริญเสือป่า" และ "พญาโศกลอยลม" โดยบรรเลงเมื่อพระบรมโกศได้ประดิษฐานอยู่บนพระมหาพิชัยราชรถ แล้วเคลื่อนริ้วขบวนสู่พระเมรุมาศในท้องสนามหลวง
อาร์ดีตี
อาร์ดีตี (มาจากคำกริยาของภาษาอิตาลี คำว่า "ardire", lit. "เพื่อความกล้า", และแปลความหมายคือ "เหล่าผู้กล้าหาญ") เป็นชื่อนามที่ถูกตั้งขึ้นแก่หน่วยรบพิเศษระดับหัวกะทิ โดยกองทัพบกราชอาณาจักรอิตาลีในสงครามโลกครั้งที่หนึ่ง พวกเขาเป็นกองกำลังทหารจู่โจม(shock troops) กลุ่มแรกในยุคสมัยใหม่และถูกระบุเอาไว้ว่า "เป็นกองกำลังทหารที่น่ากลัวที่สุดโดยกองทัพฝ่ายข้าศึก"
รีพาร์ตี ดาสซาโต(หน่วยทหารจู่โจม) ถูกก่อตั้งขึ้นในช่วงฤดูร้อน ปี ค.ศ. 1917 โดยพันเอกบาสซี และได้รับมอบหมายให้ทำหน้าที่บทบาททางยุทธวิธีของกองกำลังทหารจู่โจม เพื่อเข้าทำลายการป้องกันของฝ่ายข้าศึก เพื่อเตรียมปูทางสำหรับการรุกของทหารราบในวงกว้าง อาร์ดีตีนั้นไม่ใช่หน่วยทหารในกองพลทหารราบ แต่ถือว่าเป็นหน่วยกองกำลังรบที่แยกจากกัน
รีพาร์ตี ดาสซาโตประสบความสำเร็จในการนำระดับการเคลื่อนไหวไปสู่สิ่งที่เคยเป็นสงครามการเข้ายึดครองตำแหน่งที่มั่น พวกเขาสามารถเอาชนะในการสู้รบหลายครั้งโดยใช้อาวุธเป็นหลักด้วยมีดสั้นและระเบิดมือ ซึ่งได้รับการพิสูจน์แล้วว่ามีประสิทธิภาพอย่างมากในพื้นที่แคบ ๆ ของสนามเพลาะ พวกเขาได้หาประโยชน์ในสนามรบเป็นแบบอย่าง และพวกเขาได้มีชื่อเสียงในประวัติศาสตร์การทหารของอิตาลี พวกเขาถูกปลดประจำการในปี ค.ศ. 1920
ชื่อของอาร์ดีตีนั้นต่อมาได้ถูกใช้ในปี ค.ศ. 1919-20 โดยผู้ปกครองอิตาลีในฟียูเมซึ่งนำโดย Gabriele D'Annunzio ซึ่งส่วนใหญ่เป็นสมาชิกของกองทัพราชอาณาจักรอิตาลี ชุดเครื่องแบบที่พวกเขาใช้ด้วยเสื้อเชิ้ตสีดำและหมวกทรงแบบเฟซ(Faz)สีดำ ซึ่งได้ถูกนำไปใช้ในเวลาต่อมาโดยกองกำลังกึ่งทหารของเบนิโต มุสโสลินี แบล็คเชิ้ต
ตั้งแต่วันที่ 1 ตุลาคม ค.ศ. 1975 ธงประจำของกรมทหารอาร์ดีตีที่ 10 (ถูกก่อตั้งขึ้นในปี ค.ศ. 1942 โดยเอาแบบอย่างของหน่วยจู่โจมที่ 9 ในสงครามโลกครั้งที่หนึ่ง) ได้ถูกนำมาใช้โดย 9º Reggimento d'Assalto Paracadutisti Col Moschin (กรมทหารพลร่มจู่โจมที่ 9 Col Moschin) จนถึงทุกวันนี้ ปฏิบัติการของ Col Moschin และหน่วยคอมมานโดมนุษย์กบของอิตาลีซึ่งเป็นที่รู้จักกันในชื่อว่า "อาร์ดิตี อินเคอร์โซริ" และถูกมองว่าเป็นผู้สืบทอดของหน่วยอาร์ดีตีในสงครามโลกครั้งที่หนึ่ง
จินา โอสถศิลป์
จินา โอสถศิลป์ (Jina Osothsilp) เป็นผู้บริหารสร้างภาพยนตร์ชาวไทย เธอรับตำแหน่งซีอีโอของ จีดีเอช หนึ่งในสตูดิโอผู้สร้างภาพยนตร์ที่ใหญ่ที่สุดของไทย ซึ่งก่อนหน้านั้นคือ จีเอ็มเอ็มไทหับ หรือ จีทีเอช. จินาจบการศึกษาจาก คณะนิเทศศาสตร์ จุฬาลงกรณ์มหาวิทยาลัย, และเริ่มต้นการทำงานในธุรกิจโฆษณา. เธอเข้าร่วมงานใน หับ โห้ หิ้น บางกอก บริษัทโปรดักชั่นของ จิระ มะลิกุล ในปี พ.ศ. 2534, และช่วยก่อตั้ง จีทีเอช บริษัทร่วมทุนระหว่าง หับ โห้ หิ้น, จีเอ็มเอ็ม พิคเจอร์ และ ไท เอ็นเตอร์เทนเมนต์, ในปี พ.ศ. 2546.
จีดีเอช 559
United Nations Transitional Administration in East Timor
วิลเลียม แม็คเกรเกอร์
วิลเลียม แม็คเกรเกอร์ (William McGregor; 13 เมษายน 2389 - 20 ธันวาคม 2454) เป็นผู้บริหารสโมสรฟุตบอลใน ยุควิคตอเรีย ได้รับการยกย่องในฐานะผู้ก่อตั้ง อิงกลิชฟุตบอลลีก องค์กรจัดการแข่งขันฟุตบอลลีกแห่งแรกในโลก.
หลังจากย้ายมาที่ เบอร์มิงแฮม เพื่อตั้งธุรกิจในฐานะ ช่างทำผ้าม่าน แม็คเกรเกอร์เข้าไปพัวพันกับสโมสรฟุตบอลท้องถิ่น (แอสตันวิลลา) ซึ่งเขาช่วยก่อตั้งให้เป็นหนึ่งในทีมชั้นนำของอังกฤษ เขารับใช้สโมสรมากว่า 20 ปี ในตำแหน่งที่หลากหลาย อาทิ ประธานบริหาร ผู้อำนวยการ และประธานสโมสร ในปี ค.ศ. 1888 ความผิดหวังกับการยกเลิกแมตช์ของวิลลาเป็นประจำ แม็คเกรเกอร์จัดประชุมตัวแทนสโมสรชั้นนำของอังกฤษที่นำไปสู่การก่อตั้งฟุตบอลลีก ให้สโมสรสมาชิกยืนยันตารางการแข่งขันตลอดฤดูกาล นี่เป็นส่วนสำคัญในการเปลี่ยนผ่านของฟุตบอลจากงานอดิเรกของมือสมัครเล่นสู่ธุรกิจอาชีพ
แม็คเกรเกอร์เป็นทั้งประธานและประธานบริหารของฟุตบอลลีกและยังเป็นประธาน สมาคมฟุตบอล เขาได้รับการยอมรับจากสมาคมฟุตบอลสำหรับการบริหารของเขา เขาเสียชีวิตในปี ค.ศ. 1911 และได้รับเกียรติจากฟุตบอลท้องถิ่นและแอสตันวิลลา
ลุทการ์ทแห่งซัลทซ์เวเดิล
ลุทการ์ทแห่งซัลทซ์เวเดิล (Lutgard of Salzwedel) หรือ ลูอิทการ์ทแห่งชตาเดอ (Luitgard of Stade; ราว ค.ศ. 1110 - ถูกปลงพระชนม์ ค.ศ. 1152) เป็นสมเด็จพระราชินีแห่งเดนมาร์ก จากการอภิเษกสมรสกับพระเจ้าอีริคที่ 3 แห่งเดนมาร์ก